Creative Stage Air V2 er en soundbar til skrivebordet

Det er et fåtal af computerskærme, der kommer med fantastisk lyd. Uanset om du afholder videomøder, spiller spil eller streamer, så kan en opgradering af lyden derfor være kærkommen. Creative, der producerer computertilbehør i alskens afskygninger, har netop lanceret Creative Stage Air V2, der gør det let at få bedre lyd under skærmen.

Først og fremmest er den kompakt, så du stadig kan få plads til kaffekoppen, de løse papirer og hvad der ellers hører hjemme på et skrivebord. Helt eksakt måler den blot 41 x 9,4 x 7,5 cm. Det bør derfor være muligt at finde plads under de gængse skærme.

Tilslutningen til computeren foregår med enten et klassisk 3.5 mm jackstik, USB-C eller Bluetooth i version 5.3. USB-C porten bruges også til opladning af det indbyggede batteri, som giver op til 6 timers afspilning når soundbaren tages med på farten.

På højre side af højtaleren er placeret knapper til justering af tænd/sluk, lydstyrke og skift mellem lydindgangene.

Lydformat | Stereo 2.0
Tilslutning | USB.C, 3.5 mm jackstik
Bluetooth | 5.3 (A2DP)
Batteritid | Op til 6 timer
Mål | 41 x 9,4 x 7,5 cm
Maksimal udgangseffekt | 20 Watt

Creative Stage Air V2 får en vejledende pris på €59.99 eller omregnet, knap 450 kroner.

Creative Stage Air V2 er en soundbar til skrivebordet